CELEX ID: 32010D0352
Publication Date: 2010-06-22

Document Text:
KOMISJONI OTSUS,
22. juuni 2010,
Euroopa Liidu rahalise toetuse kohta liikmesriikide kalanduse kontrolli, inspekteerimise ja järelevalve programmidele 2010. aastal
(teatavaks tehtud numbri K(2010) 3940 all)
(Ainult bulgaaria-, eesti-, hispaania-, hollandi-, inglis-, itaalia-, kreeka-, leedu-, poola-, prantsus-, rootsi-, rumeenia-, saksa-, sloveeni-, soome- ja taanikeelne tekst on autentsed)
(2010/352/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. mai 2006. aasta määrust (EÜ) nr 861/2006, millega kehtestatakse ühenduse finantsmeetmed ühise kalanduspoliitika rakendamiseks ja mereõiguse valdkonnas, (1) eriti selle artiklit 21,
ning arvestades järgmist:
(1)
Liikmesriigid on komisjonile esitanud 2010. aasta kalanduse kontrolli programmid koos taotlustega liidu rahalise toetuse saamiseks, et katta programmi projektide kulusid.
(2)
Määruse (EÜ) nr 861/2006 artikli 8 punktis a loetletud meetmetega seotud taotlused võivad saada liidu toetust.
(3)
Liidu toetuse saamise taotlused peavad vastama komisjoni määruses (EÜ) nr 391/2007 (2) sätestatud eeskirjadele.
(4)
On asjakohane määrata kindlaks liidu rahalise toetuse maksimumsummad ja toetuse määrad määruse (EÜ) nr 861/2006 artikliga 15 ettenähtud piirides ning sätestada toetuse andmise tingimused.
(5)
Selleks et soodustada investeeringuid komisjoni poolt kindlaksmääratud esmatähtsatesse meetmetesse, vastavalt nõukogu määrusele (EÜ) nr 1224/2009, (3) ning pidades silmas finantskriisi negatiivset mõju liikmesriikide eelarvetele, tuleks andmete automatiseerimise ja haldamisega, elektroonilise registreerimis- ja aruandlussüsteemi ja laevaseiresüsteemiga ning liikmesriikide korraldatud seminaridega, mille eesmärk on teadlikkuse tõstmine seoses uue kontrollimäärusega ja ebaseadusliku, teatamata ja reguleerimata kalapüügi vältimisega, seotud kulude puhul kehtestada kõrge kaasrahastamise määr määruse (EÜ) nr 861/2006 artiklis 15 sätestatud piirides.
(6)
Selleks et piirata patrull-laevade ja -õhusõidukite ostuks ja uuendamiseks mõeldud summasid, on liidu osutatud rahaline toetus liikmesriigi kohta kuni 1 miljon eurot.
(7)
Toetuse saamiseks peaksid automaatsed lokaliseerimisseadmed vastama komisjoni 18. detsembri 2003. aasta määruses (EÜ) nr 2244/2003 (millega kehtestatakse üksikasjalikud eeskirjad laevaseire satelliitsüsteemide kohta) (4) sätestatud nõuetele.
(8)
Toetuse saamiseks peaksid kalalaevadele paigaldatud elektroonilised registreerimis- ja aruandlusseadmed vastama nõuetele, mis on sätestatud komisjoni 3. novembri 2008. aasta määruses (EÜ) nr 1077/2008, milles sätestatakse nõukogu määruse (EÜ) nr 1966/2006 (kalapüügi elektroonilise registreerimise ja aruandluse ning kaugseirevahendite kohta) üksikasjalikud rakenduseeskirjad ning tunnistatakse kehtetuks määrus (EÜ) nr 1566/2007 (5).
(9)
Käesoleva otsusega ettenähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Sisu
Käesoleva otsusega nähakse ette liidu rahaline toetus kulude katmiseks, mis tekivad liikmesriikidel 2010. aastal ühise kalanduspoliitika järelevalve- ja kontrollisüsteemi rakendamisel, nagu on osutatud määruse (EÜ) nr 861/2006 artikli 8 punktis a. Sellega määratakse kindlaks igale liikmesriigile antav liidu rahalise toetuse maksimumsumma, liidu rahalise toetuse määr ja toetuse andmise tingimused.
Artikkel 2
Täitmata kulukohustuste lõpetamine
Asjaomane liikmesriik teeb 30. juuniks 2014 kõik maksed, mille hüvitamist taotletakse. Pärast kõnealust tähtaega liikmesriigi tehtud maksed ei kuulu hüvitamisele. Käesoleva otsusega seotud eelarveassigneeringud vabastatakse hiljemalt 31. detsembriks 2015.
Artikkel 3
Uus tehnoloogia ja IT-võrgud
1. Selleks et hüvitada I lisas osutatud projektide rakendamisel tekkinud kulud, mis on seotud uue tehnoloogia ja arvutivõrkude kasutuselevõtuga, et võimaldada tõhusat ja turvalist andmete kogumist ja haldamist seoses kalandustegevuse seire, kontrolli ja järelevalvega, võib anda rahalist toetust, mis katab 90 % abikõlblikest kuludest, kuid jääb kõnealuses lisas sätestatud piiridesse.
2. Selleks, et hüvitada I lisas osutatud projektide rakendamisel tekkinud kulud, mis on seotud laevaseiresüsteemi, elektroonilise registreerimis- ja aruandlussüsteemi ning ebaseadusliku, reguleerimata ja teatamata kalapüügiga, võib anda rahalist toetust, mis katab 90 % abikõlblikest kuludest, kuid jääb kõnealuses lisas sätestatud piiridesse.
3. Selleks et hüvitada muid uue tehnoloogia ja arvutivõrkudega seotud kulusid, mis on tekkinud I lisas osutatud projektide rakendamisel, võib anda rahalist toetust, mis katab 50 % abikõlblikest kuludest, kuid jääb kõnealuses lisas sätestatud piiridesse.
Artikkel 4
Automaatsed lokaliseerimisseadmed
1. Selleks et hüvitada II lisas osutatud projektide rakendamisel tekkinud kulud, mis on seotud selliste automaatsete lokaliseerimisseadmete ostmise ja pardale paigaldamisega, mis võimaldavad kalapüügi seirekeskusel teha laevade kaugseiret, võib anda rahalist toetust, mis katab 90 % abikõlblikest kuludest, kuid jääb kõnealuses lisas sätestatud piiridesse.
2. Lõikes 1 osutatud rahaline toetus on kuni 2 500 eurot laeva kohta.
3. Lõikes 1 osutatud rahalise toetuse saamiseks peavad automaatsed lokaliseerimisseadmed vastama määruses (EÜ) nr 2244/2003 sätestatud nõuetele.
Artikkel 5
Elektroonilised registreerimis- ja aruandlussüsteemid
Selleks et hüvitada III lisas osutatud projektide rakendamisel tekkinud kulud, mis on seotud elektroonilise registreerimis- ja aruandlussüsteemi jaoks vajalike osade väljatöötamise, ostmise, paigaldamise ja tehnilise abiga, et võimaldada tõhusat ja turvalist andmevahetust seoses kalandustegevuse seire, kontrolli ja järelevalvega, võib anda rahalist toetust, mis katab 90 % abikõlblikest kuludest, kuid jääb kõnealuses lisas sätestatud piiridesse.
Artikkel 6
Elektroonilised registreerimis- ja aruandlusseadmed
1. Selleks et hüvitada IV lisas osutatud projektide rakendamisel tekkinud kulud, mis on seotud selliste elektrooniliste registreerimis- ja aruandlusseadmete ostmise ja pardale paigaldamisega, mis võimaldavad laevadel kalastustegevust elektrooniliselt registreerida ja sellest aru anda kalapüügi seirekeskusele, võib anda rahalist toetust, mis katab 90 % abikõlblikest kuludest, kuid jääb kõnealuses lisas sätestatud piiridesse.
2. Ilma et see piiraks lõike 4 kohaldamist, on lõikes 1 osutatud rahaline toetus kuni 3 000 eurot laeva kohta.
3. Rahalise toetuse saamiseks peavad elektroonilised registreerimis- ja aruandlusseadmed vastama määruses (EÜ) nr 1077/2008 sätestatud nõuetele.
4. Selliste seadmete puhul, mis täidavad nii elektroonilise registreerimis- ja aruandlussüsteemi kui ka laevaseiresüsteemi ülesandeid ning mis vastavad määrustes (EÜ) nr 2244/2003 ja (EÜ) nr 1077/2008 sätestatud nõuetele, on käesoleva artikli lõikes 1 osutatud rahaline toetus kuni 4 500 eurot.
Artikkel 7
Katseprojektid
Selleks et hüvitada V lisas osutatud projektide rakendamisel tekkinud kulud, mis on seotud uue tehnoloogia rakendamise katseprojektidega, võib anda rahalist toetust, mis katab 90 % abikõlblikest kuludest, kuid jääb antud lisas sätestatud piiridesse.
Artikkel 8
Koolitus- ja vahetusprogrammid
Selleks et hüvitada VI lisas osutatud projektide rakendamisel tekkinud kulud, mis on seotud kalandusvaldkonna seire, kontrolli ja järelevalve eest vastutavate riigiteenistujate koolitus- ja vahetusprogrammidega, võib anda rahalist toetust, mis katab 50 % abikõlblikest kuludest, kuid jääb kõnealuses lisas sätestatud piiridesse.
Artikkel 9
Algatused ühise kalanduspoliitika eeskirjadest teavitamiseks
1. Selleks et hüvitada VIII lisas osutatud projektide rakendamisel tekkinud kulud, mis on seotud algatustega, sealhulgas seminaride ja meediavahenditega, mille eesmärk on tõsta kalurite ja teiste osaliste, näiteks inspektorite, prokuröride ja kohtunike, aga ka üldsuse teadlikkust võitluses vastutustundetu ja ebaseadusliku kalapüügi vastu, ning uue kontrollimääruse rakendamiseks, võib anda rahalist toetust, mis katab 90 % abikõlblikest kuludest, kuid jääb nimetatud lisas sätestatud piiridesse.
2. Selleks et hüvitada muid ühise kalanduspoliitika eeskirjadest teavitamisega seotud kulusid, mis on tekkinud VIII lisas osutatud projektide rakendamisel, võib anda rahalist toetust, mis katab 50 % abikõlblikest kuludest, kuid jääb kõnealuses lisas sätestatud piiridesse.
Artikkel 10
Kalanduse patrull-laevad ja -õhusõidukid
1. Selleks et hüvitada IX lisas osutatud projektide rakendamisel tekkinud kulud, mis on seotud laevade ja õhusõidukite ostmise või moderniseerimisega, mida liikmesriikide pädevad asutused kasutavad kalandustegevuse kontrollimiseks ja järelevalveks, võib anda rahalist toetust, mis katab 50 % abikõlblikest kuludest, kuid jääb nimetatud lisas sätestatud piiridesse.
2. Iga liikmesriigi jaoks IX lisas kindlaksmääratud rahaline toetus on arvutatud lähtuvalt sellest, mil määral kasutati kõnealuseid laevu ja õhusõidukeid kontrolliks ja järelevalveks, väljendatuna protsendina nende üldisest kasutamisest aasta jooksul, nagu on deklareerinud liikmesriigid.
Artikkel 11
Liidu suurim toetus kokku liikmesriigi kohta
Kavandatav kulu, sellest abikõlblik osa ning liidu suurim toetus liikmesriigi kohta on järgmised:
(eurodes)
Liikmesriik
Riiklikus kalanduse kontrollikavas kavandatud kulud
Abikõlblikud kulud
Maksimaalne ELi toetus
Belgia
254 270
254 270
176 343
Bulgaaria
195 828
195 828
153 748
Taani
3 215 749
3 148 559
2 729 961
Saksamaa
6 418 061
1 120 000
893 600
Eesti
239 745
239 745
207 873
Iirimaa
51 495 000
46 395 000
1 997 500
Kreeka
18 595 000
7 085 750
5 111 175
Hispaania
9 563 245
9 153 093
7 735 444
Prantsusmaa
4 536 370
3 497 768
2 640 008
Itaalia
26 650 600
2 625 600
1 312 800
Küpros
357 800
357 800
318 900
Leedu
460 001
460 001
404 001
Madalmaad
2 809 000
1 616 000
1 424 000
Poola
702 600
696 000
600 000
Rumeenia
593 600
593 600
334 240
Sloveenia
510 807
507 649
383 900
Soome
981 000
881 000
766 500
Rootsi
2 353 016
2 139 327
1 902 083
Ühendkuningriik
2 164 334
1 408 528
1 036 432
Kokku
132 096 027
82 375 517
30 128 508
Artikkel 12
Adressaadid
Käesolev otsus on adresseeritud Belgia Kuningriigile, Bulgaaria Vabariigile, Taani Kuningriigile, Saksamaa Liitvabariigile, Eesti Vabariigile, Iirimaale, Kreeka Vabariigile, Hispaania Kuningriigile, Prantsuse Vabariigile, Itaalia Vabariigile, Küprose Vabariigile, Leedu Vabariigile, Madalmaade Kuningriigile, Poola Vabariigile, Rumeeniale, Sloveenia Vabariigile, Soome Vabariigile, Rootsi Kuningriigile ning Suurbritannia ja Põhja-Iiri Ühendkuningriigile.
Brüssel, 22. juuni 2010

EuroVoc Classification:
Level 1: 100158
100153
100156
100150
100144
Level 2: 100261
100177
100252
100223
100232
Level 3: 4415
1005
1074
4488
2476
All Concepts: 1005
1074
1159
2455
3636
4426
5229
5334